Notum sit omnibus fidelibus presentibus et futuris quod Stephanus de Sormereio concessit abbati de Vallelucenti, et monachis Deo ibidem servientibus, quicquid pater ejus possederat et ipse clamabat in territorio Cyrillei, et in plano et in bosco, perpetuo habendum et libere possidendum. Hoc factum est Senonis, in camera Hugonis archiepiscopi. Hujus rei testes sunt: ipse Hugo, archiepiscopus; Hugo, Autisiodorensis episcopus; Stephanus, abbas de Renniaco; Galterus Calvus, de Pontiniaco; Galterus Bocacres; Milo de Erveio; Holdierus de Erveio; Jolduinus, filius Mainardi de Turniaco.